Iroqning Mo‘sul shahri yaqinida IShID terrorchilik guruhi rahbarlaridan biri o‘ldirildi. Bu haqda Iroq federal politsiyasiga asoslanib RIA Novosti agentligi xabar tarqatdi. General-leytenant Rayod Shokirning aytishicha, Mo‘sulning g‘arbiy qismidagi As-Saura tumanida Abu Hojir ar-Rusining shtabiga raketa zarbasi berilgan. 4 aprel kuni ham Mo‘sulda IShID rahbarlaridan ikki nafari, neft savdosiga mas’ul bo‘lgan Abu Mariya ar-Rusi hamda harbiy qo‘mondon Abu Muhojir ar-Rusi o‘ldirilgandi. Rusilar kelib chiqishiga ko‘ra rossiyalik ekani aytiladi.